
                                                        PATVIRTINTA
                                                                       Šakių rajono savivaldybės
                                                                         administracijos direktoriaus
                                                                                           2025 m. lapkričio   d. įsakymu Nr. AT-


LĖŠŲ, SKIRTŲ AKREDITUOTAI VAIKŲ DIENOS SOCIALINEI PRIEŽIŪRAI
 ORGANIZUOTI IR TEIKTI, SKYRIMO IR PERVEDIMO SUTARTIS

____ m. ____ d. Nr. VL-____
Šakiai

Vadovaudamiesi Lietuvos Respublikos socialinės apsaugos ir darbo ministro 2020 m. gruodžio 8 d. įsakymo Nr. A1-1232 „Dėl savivaldybių administracijoms skirtų valstybės biudžeto lėšų akredituotai vaikų dienos socialinei priežiūrai organizuoti, teikti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašo patvirtinimo“ ______ punktu  ir vykdydami Šakių rajono savivaldybės socialinės priežiūros, laikino atokvėpio paslaugos akreditavimo tvarkos aprašo, patvirtinto Šakių rajono savivaldybės mero 2024 m. rugpjūčio 10 d. potvarkiu Nr. MT-470 „Dėl Šakių rajono savivaldybės socialinės priežiūros, laikino atokvėpio paslaugos akreditavimo tvarkos aprašo patvirtinimo“, ______ punktą, Šakių rajono savivaldybės administracija (toliau – Savivaldybės administracija), atstovaujama savivaldybės administracijos direktoriaus __________________________ veikiančio pagal rajono savivaldybės tarybos __________________________ patvirtintus Šakių rajono savivaldybės  administracijos nuostatus, ir __________________________, veikiančio (-ios) pagal __________________________, toliau kartu vadinamos Šalimis, o kiekviena atskirai – Šalimi, sudarė šią Lėšų, skirtų akredituotai vaikų dienos socialinei priežiūrai organizuoti ir teikti, skyrimo ir pervedimo sutartį (toliau – Sutartis).

I. SUTARTIES DALYKAS

1. [bookmark: _Hlk93327692]Šia Sutartimi Savivaldybės administracija įsipareigoja pervesti  Vykdytojui Sutarties 2 punkte nurodytą valstybės biudžeto lėšų sumą ir savivaldybės biudžeto lėšų sumą, skirtą kiekvieno vaiko, lankančio Vykdytojo, kuriam suteikta teisė teikti akredituotą vaikų dienos socialinę priežiūrą, vaikų dienos centrą, vaikų dienos socialinės priežiūros paslaugoms finansuoti.

II. SUTARTIES SUMA

2. Akredituotos vaikų dienos socialinės priežiūros paslaugų finansavimas:
2.1. valstybės biudžeto lėšų suma iki biudžetinių metų pradžios paskirstoma Lietuvos Respublikos socialinės apsaugos ir darbo ministro įsakymu.  __________ metams kiekvienai socialinių paslaugų įstaigai, kuriai suteikta teisė teikti akredituotą vaikų dienos socialinę priežiūrą, kurios duomenys įvesti į Socialinės paramos šeimai informacinę sistemą ir kurioje yra nuo __________ vietų, iš valstybės biudžeto  skirta __________________________ Eur.
2.2. savivaldybės biudžeto lėšų sumos dydis yra kintamas priklausomai nuo vaikų dienos centrą lankančių vaikų skaičiaus per mėnesį, skiriant kiekvieno vaiko su negalia ir (ar) vaiko, turinčio specialiųjų ugdymosi poreikių, dienos socialinės priežiūros paslaugoms finansuoti po ______ Eur per mėnesį, kitų vaikų – po ______ Eur;
2.3. Vykdytojo vaikų dienos centre numatyta akredituotą vaikų dienos socialinę priežiūrą teikti ________ vaikų.

III. SUTARTIES ŠALIŲ TEISĖS IR PAREIGOS

3. Šia Sutartimi Savivaldybės administracija įsipareigoja:
3.1. pervesti Sutarties 2.1 papunktyje nurodytą valstybės biudžeto lėšų sumą į Vykdytojo  Sutarties rekvizituose nurodytą sąskaitą ne dažniau kaip vieną kartą per ketvirtį; 
3.2. vieną kartą per mėnesį pervesti Sutarties 2.2 papunktyje nurodytą savivaldybės  biudžeto lėšų sumą per 10 dienų nuo Savivaldybės administracijos Socialinės paramos skyriaus pateiktos vaikų, kuriems teikiamos dienos socialinės priežiūros paslaugos, lėšų kompensavimo pažymos (Sutarties 2 priedas);
3.3. pastebėjus nukrypimų nuo Sutarties sąlygų arba kitokių trūkumų, pranešti apie juos Vykdytojui;
3.4. pagal kompetenciją teikti informaciją ir konsultuoti Vykdytojo atsakingus darbuotojus dėl Sutarties taikymo bei su kokybe ir kontrole susijusiais klausimais; 
3.5. gavus ir išnagrinėjus Vykdytojo raštu pateiktą pagrįstą prašymą dėl Išlaidų sąmatos tikslinimo, per 5 (penkias) darbo dienas nuo prašymo gavimo dienos priimti sprendimą dėl Išlaidų sąmatos tikslinimo ir apie tai raštu informuoti Vykdytoją.
4. Savivaldybės administracija turi teisę:
4.1. kontroliuoti Vykdytojo finansinę veiklą, kiek ji susijusi su akredituotos socialinės priežiūros paslaugų organizavimu ir teikimu ir visas kitas aplinkybes, susijusias su akredituotos socialinės priežiūros paslaugų finansavimu ir Sutartyje numatytų įsipareigojimų vykdymu;
4.2. atlikti planinius ir neplaninius akredituotos socialinės priežiūros kokybės kontrolės vertinimus vadovaujantis Šakių rajono savivaldybės mero 2024 m. rugsėjo 25 d. potvarkiu Nr. MT-488  „Dėl prevencinių, bendrųjų, socialinių paslaugų, socialinės priežiūros ir laikino atokvėpio paslaugos kokybės kontrolės Šakių rajono savivaldybėje tvarkos aprašo patvirtinimo“  patvirtintu tvarkos aprašu;
4.3. prireikus teikti Vykdytojui pastabas ir įspėjimus dėl Sutarties netinkamo vykdymo;
4.4. prireikus reikalauti iš Vykdytojo per Savivaldybės administracijos nustatytą terminą patikslinti dokumentus ir duomenis, susijusius su Sutarties įsipareigojimų vykdymu;
4.5. laikinai sustabdyti valstybės, savivaldybės biudžetų lėšų pervedimą, jeigu Vykdytojas  laiku nepateikia Savivaldybės administracijai  Sutarties 5.10 papunktyje nurodytas ataskaitas; 
4.6. atlikti kitus veiksmus, užtikrinančius Sutarties vykdymą.
5. Šia Sutartimi Vykdytojas įsipareigoja:
5.1. Savivaldybės administracijos direktoriaus įsakymu suteikus teisę teikti akredituotą vaikų dienos socialinę priežiūrą, teikti kokybiškas akredituotos vaikų dienos socialinės priežiūros paslaugas; 
5.2. turėti atskirą banko sąskaitą lėšoms pervesti ir tvarkyti skirtų lėšų apskaitą taip, kad būtų užtikrintas lėšų atsekamumas, apskaitos informacija būtų tinkama, objektyvi, pateikiama laiku, išsami, taip pat laikytis Lietuvos Respublikos įstatymų ir kitų norminių teisės aktų reikalavimų; 
5.3. [bookmark: _Hlk125007246]pagal Sutartį valstybės biudžeto gautas lėšas, skirtas akredituotai vaikų dienos socialinei priežiūrai organizuoti ir teikti, naudoti išlaidoms, susijusioms su akredituotos vaikų dienos socialinės priežiūros organizavimu ir teikimu, finansuoti (išskyrus išlaidas ilgalaikiam materialiajam turtui įsigyti), vadovaujantis Lietuvos Respublikos valstybės ir savivaldybių biudžetų pajamų ir išlaidų klasifikacija, patvirtinta Lietuvos Respublikos finansų ministro 2003 m. liepos 3 d. įsakymu Nr. 1K-184 „Dėl Lietuvos Respublikos valstybės ir savivaldybių biudžetų pajamų ir išlaidų klasifikacijos patvirtinimo.“
5.4. pagal Sutartį savivaldybės biudžeto gautas lėšas, skirtas akredituotai vaikų dienos socialinei priežiūrai organizuoti ir teikti, naudoti išlaidoms, susijusioms su akredituotos vaikų dienos socialinės priežiūros organizavimu ir teikimu, finansuoti (išskyrus išlaidas ilgalaikiam materialiajam turtui įsigyti), vadovaujantis Lietuvos Respublikos valstybės ir savivaldybių biudžetų pajamų ir išlaidų klasifikacija, patvirtinta Lietuvos Respublikos finansų ministro 2003 m. liepos 3 d. įsakymu Nr. 1K-184 „Dėl Lietuvos Respublikos valstybės ir savivaldybių biudžetų pajamų ir išlaidų klasifikacijos patvirtinimo.“
5.5. valstybės ir savivaldybės biudžeto lėšų nenaudoti:
            5.5.1. įsiskolinimams padengti ar investiciniams projektams finansuoti;
5.5.1. 
5.5.2. transporto priemonių techninei apžiūrai, draudimui ir remontui;
5.5.3. pastatų statybai, rekonstrukcijai, kapitaliniam  remontui;
5.5.4. išperkamajai nuomai;
5.5.5. ilgalaikiam materialiajam turtui įsigyti;
5.5.6. tarptautinių komandiruočių (kelionės, nakvynės, dienpinigių ir kt.) išlaidoms dengti;
5.5.7. kitoms su akredituotos vaikų dienos socialinės priežiūros nesusijusioms išlaidoms;
5.6. viešinti informaciją apie Vykdytojo vaikų dienos centro vykdomą veiklą;
5.7. atsiskaitymus grynaisiais ir negrynaisiais pinigais vykdyti vadovaujantis Lietuvos Respublikos civilinio kodekso 6.929 straipsniu ir kitais atsiskaitymus grynaisiais ir negrynaisiais pinigais reglamentuojančiais teisės aktais;
5.8. einamąjį ketvirtį nepanaudotas valstybės biudžeto lėšas naudoti kito ketvirčio tų pačių straipsnių išlaidoms, apie tai raštu informavus Savivaldybės administraciją;
5.9.  ne vėliau kaip iki einamųjų metų gruodžio 31 d. (imtinai) atsiskaityti;
5.10. už gautas valstybės ir savivaldybės  biudžetų lėšas, skirtas  akredituotos vaikų dienos socialinės priežiūros veiklos vykdymui:
10. kiekvienam ketvirčiui pasibaigus, iki kito ketvirčio pirmo mėnesio 3 d., o pasibaigus metams – iki einamųjų metų gruodžio 31 d., pateikti Savivaldybės administracijos Apskaitos skyriui  ketvirčių ataskaitas pagal Savivaldybės administracijos pateiktą Sutarties 3VCA ir 4VCA priedus. Kartu su ketvirčių ataskaitomis pateikti ketvirčio buhalterinės apskaitos dokumentų, patvirtinančių lėšų panaudojimą, suvestinę pagal Savivaldybės administracijos pateiktą Sutarties 5VCA priedą, nurodant lėšų gavėjo pavadinimą, apskaitos dokumento (sąskaitos faktūros, sutarties, žiniaraščio ir kt.) datą ir numerį, ūkinės operacijos turinį ir sumą (euro ir euro centų tikslumu). Ataskaitos pagal Sutarties 3VCA ir 5VCA priedus teikiamos atskirai tiek už valstybės, tiek už savivaldybės biudžetų gautas lėšas, o pagal  4VCA priedą –  už valstybės biudžeto gautas lėšas;
5.10.1. kiekvienam mėnesiui pasibaigus iki kito einamojo mėnesio 5 d. pateikti Savivaldybės administracijos Socialinės paramos skyriui užpildytą Sutarties 2 priedą.
5.11. sudaryti sąlygas Savivaldybės administracijos atstovams patikrinti skirtų valstybės ir savivaldybės biudžetų lėšų naudojimą,  įsileisti į visas patalpas, kuriose teikiamos akredituotos vaikų dienos socialinės priežiūros paslaugos, pareikalavus Savivaldybės administracijos  nustatytais terminais pateikti visus prašomus dokumentus ir duomenis, susijusius su Sutarties vykdymu;
5.12. raštu informuoti Savivaldybės administraciją apie aplinkybes, dėl kurių negalima vykdyti Sutarties arba kurios trukdo ar gali trukdyti tinkamai įgyvendinti Sutartį;
5.13. ne vėliau kaip iki einamųjų metų gruodžio 31 d. grąžinti disponuojamose sąskaitose esamas, Sutarčiai vykdyti skirtas ir pervestas, tačiau nepanaudotas ar netikslingai panaudotas valstybės ir savivaldybės biudžetų lėšas ir už šias banke, kitoje kredito ar mokėjimo įstaigoje laikomas valstybės ir savivaldybės biudžetų lėšas gautas palūkanas, jas pervedant į Sutarties rekvizituose nurodytą Savivaldybės administracijos banko sąskaitą, mokėjimo paskirtyje nurodant, kurių  metų lėšos grąžinamos, finansavimo šaltinį, klasifikacijos straipsnį, grąžinamą sumą;
5.14. Savivaldybės administracijai ar Socialinių paslaugų priežiūros departamentui prie Socialinės apsaugos ir darbo ministerijos (toliau – Departamentas) nustačius, kad akredituotos vaikų dienos socialinės priežiūros veiklai vykdyti skirtos valstybės ar savivaldybės biudžetų lėšos panaudotos ne pagal tikslinę paskirtį, jas per nustatytą laikotarpį grąžinti Savivaldybės administracijai į Sutarties rekvizituose nurodytą savivaldybės administracijos banko sąskaitą, mokėjimo paskirtyje nurodant, kurių metų lėšos grąžinamos, finansavimo šaltinį, ekonominės klasifikacijos straipsnį ir grąžinamą sumą;
5.15. atsakyti už informacijos ir pateiktų dokumentų teisingumą, tikslumą, pateikimą laiku, gautų valstybės ir savivaldybės biudžetų lėšų buhalterinės apskaitos tvarkymą teisės aktų nustatyta tvarka;  
5.16. savo jėgomis ir lėšomis pašalinti dėl savo kaltės padarytus trūkumus, pažeidžiančius Sutarties sąlygas;
5.17. raštu informuoti Savivaldybės administraciją apie akredituotos vaikų dienos socialinės priežiūros veiklos vykdymo nutraukimą, sustabdymą ar panaikinimą. Gavusi tokį pranešimą, Savivaldybės administracija per 5 (penkias) darbo dienas nuo šių aplinkybių atsiradimo dienos sustabdo valstybės ir savivaldybės biudžetų lėšų pervedimą Vykdytojui. Vykdytojui pašalinus šiame papunktyje nurodytas priežastis, atnaujinus veiklą ir apie tai raštu pranešus Savivaldybės administracijai, sustabdytų valstybės ir savivaldybės biudžetų lėšų pervedimas atnaujinimas;
5.18. norėdamas patikslinti veiklos Išlaidų sąmatą, Savivaldybės administracijai raštu pateikti pagrįstą prašymą tikslinti Išlaidų sąmatą;
5.19. gavus Savivaldybės administracijos raštišką leidimą tikslinti Išlaidų sąmatą, kaip tai nustatyta Sutarties 3.5 papunktyje, per 5 (penkias) darbo dienas nuo jo gavimo dienos atitinkamai patikslinti Išlaidų sąmatą ir ją pateikti Savivaldybės administracijai;
5.20. prašymus tikslinti Išlaidų sąmatą Savivaldybės administracijai teikti vieną kartą per ketvirtį, bet ne vėliau kaip likus 10 (dešimt) darbo dienų iki kito ketvirčio pradžios. Vėliau pateikti prašymai nenagrinėjami.
6. Vykdydamas Sutartį, Vykdytojas turi teisę:
6.1. inicijuoti gautų valstybės biudžeto lėšų perskirstymą Sutarties 5.19-5.20 papunkčiuose ir IV skyriuje nustatyta tvarka;
6.2. atsisakyti finansavimo ir inicijuoti Sutarties nutraukimą, laikydamasis Sutarties V skyriuje nustatytos tvarkos;
6.3. Gauti iš Savivaldybės administracijos informaciją, reikalingą sutartiniams įsipareigojimams įvykdyti.
7. Visa su Sutarties vykdymu susijusi informacija ir pranešimai siunčiami adresais, nurodytais Sutarties rekvizituose. Šalys privalo informuoti viena kitą  raštu ar elektroniniu paštu apie Sutarties rekvizitų pakeitimą ne vėliau kaip per 3 (tris) darbo dienas nuo jų pasikeitimo. Šalis neįvykdžiusi šio reikalavimo, negali pareikšti pretenzijų ar atsikirtimų, jog kitos Šalies veiksmai, atlikti pagal paskutinius pastarajai žinomus rekvizitus, neatitinka Sutarties sąlygų arba, kad ji negavo pranešimų ar lėšų, siųstų pagal tuos rekvizitus.

IV. SUTARTIES PAKEITIMO SĄLYGOS

8. Sutartis keičiama Sutarties Šalims pasirašant papildomą susitarimą, kai keičiasi Sutarties vykdymo sąlygos ar dėl kitų Sutartyje nenumatytų aplinkybių, turinčių įtakos Sutarčiai vykdyti. 
9. Atsiradus nenumatytoms aplinkybėms, Šalis privalo kitai Šaliai raštu ar elektroniniu paštu pateikti motyvuotą prašymą pakeisti Sutartį. Sutarties keitimo projektą rengia Savivaldybės administracijos specialistas, atsakingas už socialinės priežiūros akreditavimo procedūras. 
10. Sutartis gali būti keičiama ir kitais Lietuvos Respublikos civilinio kodekso 6.223 straipsnyje numatytais atvejais.
11. Visi Sutarties pakeitimai, papildymai yra neatskiriama Sutarties dalis. 

V. SUTARTIES NUTRAUKIMO SĄLYGOS

12. Sutartis gali būti nutraukta Šalių susitarimu, Šalims pasirašant susitarimą, ar vienašališkai, kai viena Sutarties Šalis raštu įspėja kitą Šalį dėl Sutarties nutraukimo ne vėliau kaip prieš 10 (dešimt) darbo dienų. 
13. Savivaldybės administracija, Vykdytoją informavusi Sutarties 12 punkte nustatyta tvarka, vienašališkai nutraukia Sutartį ir įpareigoja Vykdytoją grąžinti nepanaudotas ir (ar) ne pagal tikslinę paskirtį panaudotas lėšas, kai Vykdytojas netinkamai vykdo Sutarties 5 punkte nustatytus įsipareigojimus, turinčius esminę reikšmę Sutarčiai vykdyti.
14. Vykdytojas turi teisę prašyti Savivaldybės administracijos nutraukti Sutartį, jeigu: 
14.1. pasibaigus Vykdytojo įstaigos, kaip juridinio asmens, veiklai;
14.2. pasibaigus, panaikinus ar nepratęsus termino teisei Vykdytojui teikti akredituotą socialinė priežiūrą; 
14.3. Vykdytojas nevykdo ar negalės vykdyti Sutarties įsipareigojimų dėl kitų priežasčių. 
15. Norėdamas nutraukti Sutartį, Vykdytojas privalo pateikti Savivaldybės administracijai raštišką motyvuotą prašymą nutraukti Sutartį. Kartu su prašymu nutraukti Sutartį Vykdytojas privalo pateikti Sutarties 5.10 papunktyje nurodytas jau panaudotų lėšų ataskaitas (toliau – panaudotų lėšų ataskaitos). Savivaldybės administracijai pritarus Vykdytojo prašymui nutraukti Sutartį, Vykdytojas iki Sutarties nutraukimo privalo grąžinti nepanaudotas ar ne pagal tikslinę paskirtį panaudotas vykdant Sutartį gautas lėšas Savivaldybės administracijai į Sutarties rekvizituose nurodytą Savivaldybės administracijos banko, kitoje mokėjimo ar kredito įstaigoje esančią sąskaitą. 
16. Savivaldybės administracija, gavusi Sutarties 15 punkte nurodytą Vykdytojo prašymą nutraukti Sutartį, patikrina panaudotų lėšų ataskaitas: 
16. 1. jeigu patikrinus panaudotų lėšų ataskaitas nustatoma, kad lėšos panaudotos ne pagal tikslinę paskirtį, Savivaldybės administracija nustato protingą terminą (ne ilgesnį nei 14 darbo dienų) jiems pašalinti. Vykdytojas, pašalinęs pažeidimus, nedelsdamas raštu apie tai privalo informuoti Savivaldybės administraciją. Jeigu per nustatytą terminą pažeidimai nepašalinami, Savivaldybės administracija gali imtis Sutarties 4.1–4.6 papunkčiuose  nurodytų veiksmų;
16.2. jeigu, patikrinus panaudotų lėšų ataskaitas patvirtinančius dokumentus, Sutarties vykdymo pažeidimų nenustatoma arba jie pašalinami, Savivaldybės administracija, įvertinusi Vykdytojo prašyme nurodytus motyvus, priima sprendimą dėl Sutarties nutraukimo ir apie jį per 5 (penkias) darbo dienas nuo sprendimo priėmimo informuoja Vykdytoją.

VI. ŠALIŲ ATSAKOMYBĖ

	17. Už sutartinių įsipareigojimų nevykdymą arba netinkamą vykdymą Sutarties Šalys atsako Lietuvos Respublikos teisės aktų nustatyta tvarka.
	18. Vykdytojas Lietuvos Respublikos įstatymų nustatyta tvarka atsako už gautų valstybės ir savivaldybės biudžetų lėšų panaudojimą pagal tikslinę paskirtį, informacijos ir pateiktų dokumentų tikslumą, gautų lėšų buhalterinės apskaitos tvarkymą.

VII. GINČŲ NAGRINĖJIMO TVARKA

	19. Bet kokie Sutarties Šalių nesutarimai ar ginčai, kylantys dėl Sutarties sudarymo ir vykdymo, sprendžiami abipusiu susitarimu Sutartyje nustatyta tvarka.
	20. Nepavykus susitarti, bet kokie ginčai, nesutarimai ar reikalavimai, kylantys iš Sutarties ar susiję su ją, jos pažeidimu, nutraukimu ar galiojimu, neišspręsti Šalių susitarimu, sprendžiami Lietuvos Respublikos teisės aktų nustatyta tvarka.

VIII. BAIGIAMOSIOS NUOSTATOS

19. 
20. 
21. Sutartis įsigalioja nuo __________________________ arba iki kol bus panaikinta teisė teikti akredituotą vaikų dienos socialinę priežiūrą.
22. Visi Sutarties pakeitimai, papildymai ir priedai įsigalioja nuo tos dienos, kai ją pasirašo abi Sutarties Šalys. 
23. Sutarties sąlygos privalomos Sutarties Šalims. Šalys yra atleidžiamos nuo atsakomybės dėl Sutarties vykdymo pagal  Lietuvos Respublikos Vyriausybės 1996 m. liepos 15 d. nutarimą Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.
24. Sutartyje neaptartos sąlygos sprendžiamos vadovaujantis Lietuvos Respublikos civilinio kodekso bei kitų teisės aktų nuostatomis.
25. Sutartis sudaryta dviem egzemplioriais, turinčiais vienodą juridinę galią, po vieną egzempliorių kiekvienai Sutarties Šaliai.
26. Visi Sutarties priedai, pakeitimai ir papildymai yra neatskiriamos Sutarties dalys.  



IX. SUTARTIES PRIEDAI

	27. Išlaidų sąmata, Sutarties 1VCA priedas.
	28. Vaikų, kuriems teikiamos dienos socialinės priežiūros paslaugos, lėšų kompensavimo pažyma, Sutarties 2 priedas.
	29. Biudžeto išlaidų sąmatos vykdymo ketvirtinė ataskaita, Sutarties 3VCA priedas;
30. Valstybės biudžeto lėšų akredituotai vaikų dienos socialinei priežiūrai organizuoti, teikti ir administruoti panaudojimo ataskaita, Sutarties 4VCA priedas;
	31. Buhalterinės apskaitos dokumentų, pagrindžiančių valstybės biudžeto lėšų panaudojimą, ketvirčio suvestinė, Sutarties 5VCA priedas.

X. SUTARTIES ŠALIŲ ADRESAI IR REKVIZITAI

	Savivaldybės administracija    
	Vykdytojas 

	










	__________________________
	__________________________

	A.V.
	A.V.



